Na podlagi Odloka o proračunu Občine Vojnik za leto 2007 (Uradni list RS, št. 20/07 in 57/07) in Pravilnika o dodeljevanju pomoči za ohranjanje in razvoj kmetijstva in podeželja v Občini Vojnik za programsko obdobje 2007–2013 (Uradni list RS, št. 57/07) (v nadaljevanju: pravilnik) za leto 2007 Občinska uprava Občine Vojnik  objavlja
JAVNI RAZPIS

ZA DODELITEV POMOČI ZA OHRANJANJE IN RAZVOJ KMETIJSTVA IN PODEŽELJA V OBČINI VOJNIK V LETU 2007

	I. PREDMET JAVNEGA RAZPISA


Občina Vojnik (v nadaljevanju: občina) razpisuje nepovratna finančna sredstva za ohranjanje in razvoj kmetijstva in podeželja za leto 2007 po shemi državnih pomoči v kmetijstvu, skladno z  Uredbo komisije (ES) št. 1857/2006 in Uredbo komisije (ES) št. 1998/2006.
	II. OKVIRNA VIŠINA RAZPISANIH SREDSTEV


	
	Vrsta ukrepa  (ukrep po pravilniku)       
	           Višina sredstev

	1.
	Naložbe v kmetijska gospodarstva za primarno     proizvodnjo (ukrep 1) 
	                      47.197
EUR

	2.
	Varstvo tradicionalnih krajin in stavb (ukrep 2)       
	2.000  EUR


	3.
	Pomoč za plačilo zavarovalnih premij (ukrep 4)
	8.346  EUR

	
	SKUPAJ
	57.543 EUR


	III. UPRAVIČENCI – POGOJI IN MERILA ZA DODELITEV SREDSTEV 


Do sredstev so upravičeni:

(1) za ukrepe od 1. do  3. točke poglavja II:

· nosilci kmetijskih gospodarstev  - pravne in fizične osebe, ki se ukvarjajo s primarno pridelavo kmetijskih proizvodov, imajo sedež na območju občine in so vpisani v register kmetijskih gospodarstev (v nadaljevanju: nosilci kmetijskih gospodarstev);
Sredstva so v proračunu omejena. V kolikor sredstev na posamezni proračunski postavki ne bodo porabljena, se lahko ta prerazporedijo na ostale proračunske postavke v skladu z odlokom o proračunu občine Vojnik za leto 2007.

Vloge bodo obravnavane tudi na podlagi dodatnih pogojev in meril, ki so navedeni pri posameznih ukrepih v poglavju IV. tega razpisa. 
	IV. UKREPI


	1. Naložbe  v kmetijska gospodarstva za primarno proizvodnjo - UKREP 1

	 Okvirna višina sredstev znaša 47.197 EUR


Predmet pomoči:

1. Posodabljanje kmetijskih gospodarstev z živinorejsko in rastlinsko proizvodnjo:
· naložbe v posodobitev hlevov s pripadajočo notranjo opremo (oprema za krmljenje, molžo in izločke) za prirejo mleka, mesa in jajc;
· naložbe v skladišča za krmo s pripadajočo opremo;
· nakup kmetijske mehanizacije in opreme, vključno z  računalniško programsko opremo;

· nakup kmetijskih zemljišč, v vrednosti do 10% celotne naložbe, če je nakup kmetijskega zemljišča sestavni del celotne investicije;
· prva postavitev ekstenzivnih travniških sadovnjakov ter prva postavitev oz.  prestrukturiranje intenzivnih trajnih nasadov sadovnjakov, vključno z jagodišči, nasadov ter hmeljišč;
· nakup in postavitev rastlinjakov, plastenjakov vključno s pripadajočo opremo;

· nakup in postavitev mrež proti toči.

2. Urejanje pašnikov, kmetijskih zemljišč in dostopov:

· naložbe v postavitev pašnikov za nadzorovano pašo domačih živali in obor za rejo gojene divjadi;
· naložbe v izvedbo agromelioracijskih del in ureditev dostopov (poljske poti, dovozne poti, poti v trajnih nasadih na kmetiji) na kmetijskih gospodarstvih.

Pomoči se dodelijo za naložbe v živinorejsko in rastlinsko proizvodnjo na kmetijskih gospodarstvih, razen za rejo toplokrvnih pasem konj, perutnine in kuncev. Za rejo drobnice se pomoči dodelijo na območjih z omejenimi dejavniki. 

Cilji ukrepa:

· zmanjšanje proizvodnih stroškov,
· izboljšanje in/ali preusmeritev proizvodnje,
· izboljšanje kakovosti,
· ohranjanje in izboljšanje naravnega okolja in izboljšanje higienskih razmer ali standarda za dobro počutje živali.
Upravičenci

Nosilci kmetijskih gospodarstev.

Pogoji za pridobitev sredstev:
· vloga za dodelitev nepovratnih sredstev mora biti predložena v skladu z zahtevami razpisne dokumentacije,
· investicija mora biti zaključena pred izplačilom sredstev,
· vlagatelj mora biti nosilec kmetijskega gospodarstva in mora imeti stalno prebivališče na naslovu kmetijskega gospodarstva,

· vsi računi in dokazila o plačilih se morajo glasiti na ime nosilca kmetijskega gospodarstva; v primeru, da je kmetija vključena v sistem DDV, mora biti nosilec kmetijskega gospodarstva davčni zavezanec,

· kmetijsko gospodarstvo ne sme biti podjetje v težavah,

· kmetijsko gospodarstvo mora z investicijo prispevati k izpolnjevanju vsaj enega od navedenih ciljev ukrepa,

· na kmetijskem gospodarstvu morajo biti ob oddaji vloge, glede na vrsto proizvodnje oziroma sektor kmetijske pridelave, upoštevane vse predpisane zahteve glede okolje-varstvenih in veterinarskih pogojev ter zahtev za dobrobit živali; če je investicija namenjena izpolnjevanju teh zahtev, jih mora kmetijsko gospodarstvo izpolniti najkasneje do zaključka investicije,

· nosilec kmetijskega gospodarstva mora imeti ob oddaji vloge vsaj 1 ha primerljivih površin.
· Po zaključku investicije bo le ta v uporabi za namen za katerega je upravičenec pridobil sredstva, vsaj še 5 let po izplačilu sredstev.
 Za 1 ha primerljivih kmetijskih površin se šteje:

· 1 ha njiv ali vrtov (GERK 1100, 1130) ali 

· 2 ha travnikov (GERK 1300) ali ekstenzivnih sadovnjakov (GERK 1222) ali

· 4 ha pašnikov (GERK 1330) ali

· 0,25 ha plantažnih sadovnjakov (GERK 1221) ali vinogradov (GERK 1211) ali hmeljišč (GERK 1160) ali oljčnikov (GERK 1230) ali ostalih trajnih nasadov (GERK 1240, 1180) ali

· 0,2 ha zavarovanih prostorov pri pridelavi vrtnin, v drevesnicah in pri trsničarstvu (GERK 1190) ali

· 200 m2 proizvodnih površin pri pridelavi gob ali

· 8 ha gozdov ali 

· 5 ha gozdnih plantaž (GERK 1420) ali

· 6 ha močvirnih travnikov oziroma drugih površin (GERK 1321).

V primeru rabe kmetijskih zemljišč, ki je podlaga za preračun 1 ha primerljivih kmetijskih površin, se šteje raba po GERK-ih.

Upravičenec mora izpolnjevati ostale pogoje iz Pravilnika o dodeljevanju pomoči za ohranjanje in razvoj kmetijstva in podeželja v občini Vojnik za programsko obdobje 2007-2013 in hkrati predložiti še dodatno dokumentacijo:
· izdelan načrt izvedbe projekta  s popisom del, opreme in tehnologijo, ki ga pripravi za to pristojna strokovna institucija;

· ponudbo oziroma predračun za nameravano investicijo;

· pridobljeno ustrezno dovoljenje za izvedbo investicije, v kolikor se za to vrsto naložbe izdajajo dovoljenja;

· gradbena dela morajo biti izvedena v skladu z veljavnimi predpisi o graditvi objektov, urejanju prostora in varstvu okolja,

· mnenje o upravičenosti in ekonomičnosti investicije, ki ga pripravi pristojna strokovna služba;

· naložba mora biti v skladu s Standardi Skupnosti;

· kmetijsko gospodarstvo  mora prispevati k izpolnjevanju vsaj enega od naštetih specifičnih ciljev tega ukrepa, kar mora biti razvidno iz vloge;

· po zaključku investicije mora kmetijsko gospodarstvo izpolnjevati standard za dobro počutje živali;

· do pomoči so upravičena kmetijska podjetja, ki niso podjetja v težavah.

Omejitve

Podpore se ne dodelijo za:

· davke, razne takse in režijske stroške,

· stroške zavarovanja,

· stroške za refinanciranje obresti,

· za že izvedena dela, razen za izdelavo projektne dokumentacije,

· investicije povezane z namakanjem in drenažiranjem kmetijskih zemljišč,

· samostojen nakup živali in samostojen nakup kmetijskih zemljišč,

· nakup enoletnih rastlin,

· investicije v naložbe trgovine,

· investicije, ki se izvajajo izven območja občine,

· investicije, ki so financirane iz drugih javnih sredstev Republike Slovenije in EU,
· nakup proizvodnih pravic.

K vlogi mora upravičenec predložiti še dodatno dokumentacijo:

· zbirno vlogo za neposredna plačila za leto 2007 Agencije RS za kmetijske trge in razvoj podeželja,
· mnenje o upravičenosti in ekonomičnosti investicije, ki ga pripravi pristojna strokovna služba; 

· ponudbo oziroma predračun za nameravano investicijo oziroma študijo, za projektno dokumentacijo pa račun o izdelavi,

· v primeru investicij povezanih z graditvijo objektov: ustrezno prostorsko dokumentacijo,

· v primeru agromelioracijskih del: kopijo katastrskega načrta in program del, ki ga pripravi pristojna strokovna služba.
Upravičeni stroški:

· stroški posodobitve hlevov (gradbena in obrtniška dela, oprema stojišč, ležišč, privezov in boksov, električna oprema, prezračevalni sistemi, napajalni sistemi, …); 

· stroški nakupa in montaže nove tehnološke opreme (za krmljenje,  molžo in izločke,....), 

· stroški nakupa materiala, opreme in stroški novogradnje pomožnih živinorejskih objektov;

· stroški nakupa nove kmetijske mehanizacije in opreme, vključno z  računalniško programsko opremo;

· stroški prve postavitve ekstenzivnih trajnih nasadov ali postavitve oz. prestrukturiranja (zamenjave sort) obstoječih intenzivnih nasadov (priprava zemljišča in postavitev opore in ograje, nakup sadilnega materiala, postavitev mrež proti toči, …);

· stroški nakupa in postavitve rastlinjaka ali plastenjaka s pripadajočo opremo;

· stroški nakupa in postavitve mrež proti toči;

· stroški nakupa opreme za ureditev pašnikov in obor (oprema za ograditev  in pregraditev pašnika na pašne čredinke, pašni aparat, ureditev napajališč, …);

· stroški izvedbe agromelioracijskih del, razen drenažna dela in material za drenažo (stroški odstranjevanja zarasti, skal, planiranja, stroški vzpostavitev travinja, razen drenažna dela in material za drenažo, …);

· splošni stroški, povezani s pripravo in izvedbo investicije (honorarji arhitektov, inženirjev in svetovalcev, stroški študije za izvedljivost, nakup patentov in licenc,…);

Finančne določbe:

· finančna pomoč se dodeli v obliki nepovratnih sredstev,

· najvišja stopnja pomoči znaša do 40% upravičenih stroškov investicije,

· najvišji znesek dodeljene pomoči posameznemu podjetju ne sme preseči 400.000 EUR v obdobju treh proračunskih let.

Dodatna merila za ocenjevanje:

· ali vsebina vloge ustreza namenu ukrepa,

· ali je investicija finančno upravičena,

· ali je kmetijsko gospodarstvo ustrezne velikosti,

· ali je kmetijsko gospodarstvo že prejelo javna sredstva za namen investicije.
	2. Varstvo tradicionalnih krajin in stavb – UKREP 2

	Okvirna višina sredstev znaša 2.000 EUR


Predmet podpore:

Predmet podpore je sofinanciranje obnove zgodovinskih znamenitosti, zaščitenih z občinskim odlokom in sicer:

· za naložbe ali prizadevanja, namenjena ohranjanju značilnosti neproizvodne dediščine, ki se nahajajo na kmetijskih gospodarstvih (arheološke, zgodovinske znamenitosti); 

· za naložbe ali prizadevanja za varstvo dediščine proizvodnih sredstev na kmetijah, kot so kmetijska poslopja, če naložba ne povzroči povečanja zmogljivosti kmetije.

Namen ukrepa:
Z ukrepom želimo ohranjati proizvodno in neproizvodno dediščino na podeželju – objekte/tradicionalne stavbe ter prispevati k privlačnosti vaškega okolja kot bivalnega prostora in potenciala za razvoj drugih dejavnosti. V okviru ukrepa se bodo izvajale podpore investicijam, ki imajo poseben pomen za ohranjanje naravne in kulturne dediščine na podeželju. 

Cilji ukrepa:

· ohranitev naravne in kulturne dediščine na podeželju,

· prispevati k izboljšanju kvalitete bivanja na podeželju.

Upravičenci:

Nosilci kmetijskih gospodarstev.
Splošni pogoji upravičenosti:

· objekt mora biti zaščiten z odlokom občine;

· obnova objekta mora potekati v skladu s kulturnovarstvenimi pogoji in kulturnovarstvenim soglasjem Zavoda za varstvo kulturne dediščine Slovenije, OE Celje;

· predloženi morajo biti predračunu.

Upravičeni stroški:

· splošni stroški, povezani s pripravo in izvedbo investicije (stroški za pripravo  dokumentacije za rekonstrukcijo (ponovno postavitev) ali obnovo oziroma sanacijo objekta, posnetek stanja, arhitekturni in statični načrt)  projekt gradnje ali obnove, popis del, konservatorski program, …);

· stroški nakupa material in izvedbe del.
Podpore se ne dodelijo za:

· davke, razne takse in režijske stroške,

· stroške zavarovanja,

· stroške za refinanciranje obresti,

· za že izvedena dela, razen za izdelavo projektne dokumentacije,

· investicije, ki se izvajajo izven območja občine,
· investicije, ki so financirane iz drugih javnih sredstev Republike Slovenije in EU.

Finančne določbe:

Sredstva se dodelijo v višini do 40% upravičenih stroškov investicije na kmetijsko gospodarstvo na leto. 

	3. Pomoč za plačilo zavarovalnih premij - UKREP 4

	    Okvirna višina sredstev znaša 8.346 EUR


Predmet pomoči:
Sofinancira se zavarovalna premija v tekočem koledarskem letu kot to določa uredba o sofinanciranju zavarovalnih premij za zavarovanje kmetijske proizvodnje na nacionalnem nivoju za posamezno leto za:

· zavarovanje posevkov pred spomladansko pozebo, točo, požarom, udarom strele, viharjem in poplavami, 

· zavarovanje plodov pred spomladansko pozebo, točo, požarom, udarom strele, viharjem in poplavami,

· zavarovanje domačih živali pred nevarnostjo pogina zaradi bolezni.

Cilj ukrepa:

· vključevanje čim večjega števila kmetij v sistem zavarovanj posevkov in plodov ter živali.

Pogoji za pridobitev sredstev:
· izpolnjevanje določil nacionalnega predpisa, ki ureja sofinanciranje zavarovalnih premij  za zavarovanje kmetijske proizvodnje za tekoče leto,
· vlagatelj mora imeti ob oddaji vloge vsaj 1 ha primerljivih površin,
· kmetijsko gospodarstvo ne sme biti podjetje v težavah
· Upravičenec mora izpolnjevati ostale pogoje iz Pravilnika o dodeljevanju pomoči za ohranjanje in razvoj kmetijstva in podeželja v občini Vojnik za programsko obdobje 2007-2013 in hkrati predložiti še dodatno dokumentacijo:
· zbirno vlogo za neposredna plačila za leto 2007 Agencije RS za kmetijske trge in razvoj podeželja,

· sklenjeno zavarovalno polico za zavarovanje kmetijske proizvodnje za leto 2007.
Omejitve:
Podpore se ne dodelijo:

· za tiste deleže pomoči, kot jih s predpisom o sofinanciranju zavarovalnih premij za zavarovanje kmetijske proizvodnje za tekoče leto določi Vlada Republike Slovenije,

· kmetijskim gospodarstvom, ki niso vpisana v register kmetijskih gospodarstev, ki ga vodi pristojno ministrstvo za kmetijstvo,

· kmetijskim gospodarstvom, ki imajo sedež in pretežni del površin, ki so predmet zavarovanja, izven območja občine.

Višina sofinanciranja in upravičeni stroški:
Sofinancira se:

· do 10% upravičenih stroškov zavarovalne premije za zavarovanje posevkov in plodov ter zavarovanja živali zaradi bolezni;
Najmanjši znesek dodeljene pomoči znaša 20 EUR na upravičenca na leto.
Upravičeni stroški so stroški sofinanciranja zavarovalnih premij za: 

· zavarovanje posevkov in plodov  pred nevarnostjo toče, spomladansko pozebo, požarom, udarom strele, viharjem in poplavami, 

· zavarovanje živali pred nevarnostjo pogina zaradi bolezni.
Dodatna merila za ocenjevanje:

· ali vsebina vloge ustreza namenu ukrepa,

· ali je kmetijsko gospodarstvo ustrezne velikosti.
	V. ROK ZA PRIJAVO NA JAVNI RAZPIS 


Razpis je odprt do srede, 5.9. 2007 oziroma v primeru neporabljenih sredstev na posameznih postavkah bo razpis odprt do 3.10.2007.

Vlagatelji oddajo vlogo, ki vsebuje:

· izpolnjen prijavni obrazec: »Vloga za dodelitev pomoči  za ohranjanje in razvoj kmetijstva in podeželja v občini Vojnik v letu 2007«, 
· obvezne priloge k vlogi, ki so predložene kot dokazila k posameznim ukrepom.
Vloge morajo biti oddane najkasneje do srede, 5. septembra 2007 v zaprtih kuvertah, s pripisom »Javni razpis za kmetijstvo 2007« na naslov Občina Vojnik, Keršova ulica 8, 3212 Vojnik. V primeru, da upravičenec vlaga za več namenov, mora biti vsaka vloga v svoji kuverti.
Vlagatelji bodo o izidu javnega razpisa obveščeni najkasneje v roku 30 dni po zaključenem razpisu.
	VI. OBRAVNAVANJE VLOG


Vloge bo obravnavala strokovna komisija, ki jo s pisno odločbo imenuje župan Občine Vojnik, in sicer bo odpiranje vlog v petek, 7. septembra 2007 oziroma v primeru neporabljenih sredstev na posameznih postavkah bo opravljeno drugo odpiranje vlog v petek, 5. oktobra 2007.

Strokovna komisija bo opravila pregled in ocenitev vlog na podlagi meril in pogojev navedenih v javnem razpisu. Odpiraje vlog ne bo javno.  

O dodelitvi sredstev upravičencem odloča direktor občinske uprave ali druga od direktorja pooblaščena uradna oseba s sklepom, na predlog komisije. Upravičencem bo izdan sklep o višini odobrenih sredstev za posamezen ukrep. Upravičenec pred izdanim sklepom ne sme pričeti izvajati aktivnosti za katera so sredstva namenjena. Zoper odločitev iz prejšnjega odstavka lahko upravičenec vloži pritožbo županu v roku 8 dni od prejema sklepa. Odločitev župana je dokončna. Medsebojne obveznosti med občino in prejemnikom pomoči se uredijo s pogodbo.
Obravnavane bodo le vloge, ki bodo pravilno izpolnjene in oddane na predpisanih obrazcih z vsemi zahtevanimi dokazili. 

Nepopolne vloge, ki jih vlagatelj ne bo dopolnil v roku 8 dni in vloge, ki ne bodo oddane v roku ali ne bodo ustrezale pogojem iz tega razpisa, bodo s sklepom župana zavrnjene in ne bodo obravnavane v postopku dodelitve sredstev.
Prijavitelji bodo o izidu javnega razpisa pisno obveščeni v roku 30 dni od datuma odpiranja vlog. Z izbranimi kandidati bodo sklenjene pogodbe, kjer bodo navedeni podrobnejši pogoji koriščenja sredstev.

Upravičencem se sredstva iz proračuna nakažejo na transakcijski račun na podlagi zahtevka. Zahtevek mora vsebovati dokazila o plačilu obveznosti in račune oziroma dokumentacijo glede na posamezen ukrep. Zahtevek in pogodba morata biti dostavljena na občino najkasneje do petka 16.11.2007.
Računi in dokazila o plačilu obveznosti za izvedene aktivnosti za ukrepe, morajo biti z datumom po prejema sklepa. Račune z datumom pred izdajo sklepa za ukrep in po  datumu, 16.11.2007 komisija ne bo upoštevala.

Strokovna komisija lahko zmanjša delež sofinanciranja pri posameznih ukrepih pri obravnavanju vlog iz naslednjih vzrokov:

· zaradi zmanjšanja načrtovanih prihodkov proračuna občine za leto 2007,

· zaradi večjega števila zahtevkov kot je zagotovljenih sredstev v proračunu.

Pogoj za dodelitev sredstev je sprejeti proračun Občine Vojnik za leto 2007.
	VII. NADZOR IN SANKCIJE


Namensko porabo proračunskih sredstev za ohranjanje in razvoj kmetijstva in podeželja v občini Vojnik spremlja in preverja pri prejemnikih občinska strokovna služba, pristojna za področje kmetijstva, na terenu pa namensko porabo sredstev  komisija, ki jo imenuje župan. 

V primeru nenamensko porabljenih sredstev, pridobljenih po Pravilniku o dodeljevanju pomoči za ohranjanje in razvoj kmetijstva in podeželja v občini Vojnik za programsko obdobje 2007 – 2013, mora prejemnik sredstev vrniti v celoti s pripadajočimi zakonskimi obrestmi. Prejemnik izgubi tudi pravico do pridobitve drugih sredstev po tem pravilniku za naslednji dve leti.

Opomba: Občinska uprava bo po odpiranju vlog vzorčno preverila  resničnost podatkov na terenu. V primeru ugotovljenih neresničnih podatkov, upravičencu ne bodo za določen namen odobrena sredstva in izgubi pravico do uveljavljanja proračunskih sredstev za naslednjih pet let.
	VIII. MESTO ODDAJE VLOGE 


Prijavni obrazec bo na razpolago v tajništvu Občinske uprave Občine Vojnik od dneva te objave v času uradnih ur in  ves čas na spletnih straneh občine Vojnik (www.vojnik.si).
Vloge sprejemamo na naslovu: Občina Vojnik, Keršova ulica 8, 3212 Vojnik, v času uradnih ur:
	PONEDELJEK
	OD 8.00 DO 12.00

	SREDA
	OD 8.00 DO 12.00

OD 13.00 DO 16.30

	PETEK
	OD 8.00 DO 12.00


	IX. DODATNE INFORMACIJE


	Benedikt Podergajs

župan

	

	


Vse dodatne informacije v zvezi z razpisom lahko zainteresirani dobijo po telefonu vsak delovni dan na telefonski številki 03/78 00 647 ali 051 315 84 (Petra Pehar Žgajner) ali v prostorih Občinske uprave Občina Vojnik. 

	Številka:  
	33003-0003-2007/1

	Datum:  
	9.8.2007

